חוק וסדר: לוס אנג'לס

חוק וסדר: לוס אנג'לס (באנגלית: Law & Order: LA, במקור נקראה Law & Order: Los Angeles), היא סדרת טלוויזיה אמריקאית המתרחשת בלוס אנג'לס, שם הופקה. הסדרה נוצרה והופקה על ידי דיק וולף ופותחה על ידי בלייק מאסטרס. היא הוקרן בבכורה ב-NBC ב-29 בספטמבר 2010, כסדרה החמישית בזיכיון "חוק וסדר". ב-13 במאי 2011, NBC ביטלה את הסדרה לאחר עונה אחת.

 עלילה 
כל פרק מתחיל בתיאור פשע, ולאחר מכן מציג את החקירה של משטרת לוס אנג'לס, התביעה נעשית על ידי התובע המחוזי של מחוז לוס אנג'לס, והמשפט מתרחש בבית המשפט העליון בלוס אנג'לס.
 "חוק וסדר: לוס אנג'לס" היא הסדרת האמריקאית היחידה בזיכיון "חוק וסדר" שממוקמת מחוץ לעיר ניו יורק.

 צוות השחקנים והדמויות 
 אלפרד מולינה – ריקרדו מוראלס, סגן התובע המחוזי שהפך לבלש בכיר במשטרת לוס אנג'לס.

 שוטרים 
 סקיט אולריץ' – רקס וינטרס, בלש בכיר במשטרת לוס אנג'לס
 קורי סטול – תומאס "טי ג'יי" ג'רוסלסקי, בלש זוטר במשטרת לוס אנג'לס
 וונדה דה ז'סוס ורייצ'ל טיקוטין – ארלין גונזלס, סגן במשטרת לוס אנג'לס

 תובעים 
 טרנס הווארד – ג'ונה "ג'ו" דקר, סגן פרקליט המחוז
 אלנה דה לה גרזה – קוני רובירוזה, סגנית פרקליט המחוז
 רג'ינה הול – אוולין פרייס, סגנית פרקליט המחוז
 מייגן בון – לורן סטנטון, סגן פרקליט המחוז
 פיטר קויוטי – ג'רי הארדין, פרקליט המחוז

 סקירת הסדרה 

 הפקה 
 פיתוח 
ב-10 בינואר 2010, ראש התכנות של NBC, אנג'לה ברומסטאד, הודיעה כי הרשת מנהלת מגעים עם דיק וולף על הפקת סדרה חדשה, ששמה "Law & Order: Los Angeles", וציינה כי NBC מבקשת לשכור כותבים לפיילוט.

דיווחים בתחילת מאי העלו ש-NBC קיבלה את ההחלטה ליצור את הסדרה שתכלול 13 פרקים שיעלו בסתיו 2010, NBC אישרה את דיווחים אלו ב-14 במאי 2010. רנה באלסר שימש ככותב הראשי בסדרה.

לפני צילום החלק השני של העונה הראשונה, מספר שחקנים נתבקשו לעזוב את הסדרה לשם "שיפוץ יצירתי": סקיט אולריך, רג'ינה הול ומייגן בון עזבו את צוות השחקנים.

 היסטוריית שידורים 
התוכנית שודרה במקור ביום רביעי בשעה 22:00 משבצת שעות אחר הצהריים לאחר "חוק וסדר: מדור מיוחד" ב-NBC. לאחר ההפסקה בשידורים, הסדרה עברה לאותה שעה בימי שני.

 ביטול הסדרה 
NBC ביטלה את הסדרה ב-13 במאי 2011, כמעט שנה לאחר ש-NBC ביטלה את הסדרה המקורית (חוק וסדר).

"חוק וסדר: לוס אנג'לס" מסמנת את הסדרה השלישית מזיכיון "חוק וסדר" שתבוטל על ידי NBC, והשנייה שבוטל לאחר עונה אחת בלבד, "חוק וסדר: משפט וצדק" – אשר בוטלה ב-2005 – הייתה הראשונה.

 ליהוק 
הליהוק הראשון הוכרז ביוני 2010 כאשר סקיט אולריץ' לוהק לתפקיד בלש במשטרת לוס אנג'לס, רקס וינטרס, כתוצאה מהשיפוץ היצירתי, דמותו של אולריץ' נהרגה בעת מילוי תפקידה על ידי קרטל סמים. קורי סטול מגלם את הבלש של משטרת לוס אנג'לס, תומאס "טי ג'יי" ג'רוסלסקי, במקור שותפו של רקס וינטרס, ומאוחר יותר של ריקרדו מוראלס. וונדה דה ז'סוס גילמה במקור את סגן ארלין גונזלס, אך עזבה בספטמבר 2010, לאחר שצילמה רק את שני הפרקים הראשונים. רייצ'ל טיקוטין הצטרפה מאוחר יותר לצוות השחקנים כגונזלס, כשהיא מחליפה את דה ז'סוס, כאשר היא צילמה מחדש את הסצנות שלה לאחר פרק הפיילוט.

אלפרד מולינה לוהק לתפקיד סגן התובע המחוזי ריקרדו מוראלס. כתוצאה מהשיפוץ היצירתי שבוצע במהלך הפסקת אמצע העונה הממושכת, דמותו מתפטרת ממשרד התובע המחוזי מתוך תסכול ממערכת המשפט, הוא חוזר לעבודתו הישנה כבלש משטרה, במקום הבלש של אולריך וינטרס. רג'ינה הול גילמה את בת זוגו של מוראלס, סגנית התובעת המחוזית אוולין פרייס. דמותה מתפטרת ממשרדו של התובע המחוזי זמן קצר לאחר שמוראלס עושה זאת.

טרנס הווארד הצטרף לצוות כסגן התובע המחוזי ג'ונה "ג'ו" דקר שדמותו הייתה אמורה לעבוד לצד סגן מוראלס, הווארד ומולינה מחלקים את עומס העבודה, כל אחד מהם מופיע בערך בחצי מהפרקים, מה שאפשר להם לעבוד על פרויקטים נוספים בו זמנית. כאשר מוראלס מחליט לחזור להיות בלש, דקר הופך להיות התובע היחיד. מייגן בון הוצגה כסגנית זוטרת של התובע המחוזי לורן סטנטון, העוזרת של דקר.

לאחר חידוש התוכנית, שחקנית "חוק וסדר" אלנה דה לה גרזה שחזרה את תפקידה בתור קוני רובירוזה. רובירוזה עוברת מניו יורק ללוס אנג'לס כדי להיות קרובה לאמה החולה.

 פרסים ומועמדויות 
שנהמסגרתקטגוריה נמעניםתוצאההפניות 2011 פרס NAACP תמונה שחקן משנה מצטיין בסדרת דרמה טרנס הווארד פרס אמן צעיר ההופעה הטובה ביותר בסדרת טלוויזיה: אורח, שחקן צעיר 18-21 האצ' דנו פרס אימג'ן תוכנית הטלוויזיה הטובה ביותר בפריים טיים "חוק וסדר: לוס אנג'לס" השחקנית הטובה ביותר אלנה דה לה גרזה פרס בחירת הקהל דרמה טלוויזיה חדשה מועדפת "חוק וסדר: לוס אנג'לס"

 ראו גם 
 חוק וסדר: כוונה פלילית
 חוק וסדר: משפט וצדק
 חוק וסדר כוונה פלילית: טורונטו
 חוק וסדר: מדור מיוחד
 חוק וסדר: פשע מאורגן

 קישורים חיצוניים 


 הערות שוליים 

קטגוריה:יוניברסל טלוויזיה: סדרות טלוויזיה
קטגוריה:סדרות ספין-אוף אמריקאיות
קטגוריה:תוכניות טלוויזיה שמתרחשות בלוס אנג'לס
קטגוריה:סדרות טלוויזיה אמריקאיות שעלו לשידור בשנת 2010
קטגוריה:חוק וסדר